 Aveva, juzi alizungumza na wanahabari akitaja sababu mbalimbali zilizoivuruga timu hiyo msimu huu, akisema usaliti wa baadhi ya wachezaji na panga pangua ya ratiba iliyotokana na umakini mdogo wa Shirikisho la Soka Tanzania (TFF) zikitajwa kuwa ni baadhi ya sababu.Akizungumza na gazeti hili jana, Mayanja alisema asilimia kubwa ya maneno hayo yana ukweli kwani ndiyo yalichangia kupoteza umakini wao na kudhoofisha kasi yao ya uchezaji ya kuelekea kupigania taji la ubingwa wa Ligi Kuu.Kocha huyo raia wa Uganda alisema wakati mwingine walijikuta wakipumzika kwa wiki tatu kusubiri timu fulani ziweze kumaliza mechi zao za viporo, kitu ambacho kilipoteza kasi yao ya uchezaji na kujikuta wanaanza upya na kucheza kwa kiwango cha chini katika mechi za mwendelezo wa Ligi Kuu.